ሓለዋ ክግበረልና ኣለዎ" ክብል ዶክተር ዋቾንዳ ንፓርላማ እታ ሃገር ተዛሪቡ። ኣድማ ዝገበራ ካልኦት ክልተ ማሕበራት ነርሳትን ሰራሕተኛታት ክሊኒክን ድማ፡ ኣንጻር እቲ ኣሎ ዝበሉዎ ዘይውሑስ ናይ ስራሕ ኩነታትን ድኹም ኣተኣላልያ ለበዳ ኮሮናቫይረስ መንግስትን ተቓውሞ ገይረን። ማሕበራት ሰብ ሞያ ጥዕና ኬንያ፡ ሆስፒታላት ድኹም ኣቕርቦት፣ ሕጽረት ሰራሕተኛታት፣ ሕጽረት መከላኸሊ ናውታትን መድሕን ጥዕናን ከም ዘጋጠመን ይገልጹ። "መንግስቲ፡ ንሰራሕተኛታት ጥዕና ከም ዘጓነዮም ኢና ንኣምን። እኹል መከላኸሊ ኣይነበረናን፣ ሓደ ሰብ ክሓምም እንከሎ ዶኳትር መድሃኒት ንምዕዳግ ገንዘብ ከዋጽኡ ይግደዱ ነይሮም፡ ኢሉ ዶክተር ኣኮቶ። ስለ ዝኾነ ድማ "መንግስቲ እዚ ጉዳይ ብዝግባእ ይወስዶ ኣሎ ኢልና ኣይንኣምንን" ይብል። ሚኒስትሪ ጥዕና ኬንያ፡ ገለ ካብዞም በቶም ማሕበራት ዝለዓሉ ጸገማት ከም ዘለው ይኣምን። እንተኾነ፡ 'ነቶም ሰራሕተኛታት ዕሽሽ ኢሉዎም'ዩ' ዝብል ክሲ ይነጽጎ። እቲ ዘቕርቡዎ ጠለብ ድማ ኣብ ቀጻሊ ዘቲኻ ዝፍታሕን ዝማላእን'ዩ ይብል። "ንወተሃደራትና ዕሽሽ ምባል፡ ንጸላኢ ብዘይተኸላኻሊ ከም ምግጣም'ዩ" ኢላ ጸሓፊት ምምሕዳር ካቢኔ ጥዕና ሜርሲ ምዋንጋንጊ። ምንጪ ስእሊ, Reuters መግለጺ ስእሊ, ኣብ ኣገልግሎት ጥዕና ብልሽውና ተፈጺሙ'ዩ ዝበሉ ተቓውሞ ገይሮም'ዮም ገሊኦም እቶም ኣብ ቀረብ ጥዕና ኬንያ ኣለው ዝበሃሉ ጸገማት፡ ምስ ብልሽውና ዝተኣሳሰሩ'ዮም። ኣብ ዙርያ ዝርግሐ ኮሮናቫይረስ ንምቁጽጻር ብዝብል ዝተረኽበ ሓገዝ ዝተፈጸመ ብልሽውና'ውን ከም ዝነበረ ተገሊጹ'ዩ። ብመስከረም፡ ኣብ ኬንያ ናውቲ ሕክምና ኮቪድ-19 ንምዕዳግ ዝተሰልዐ ብሚልዮን ዶላራት ዝቑጸር ገንዘብ ብምጥፍኡ፡ መርመርቲ ኬንያ ኣብ ልዕሊ 15 ላዕለዎት ሰበ ስልጣን መንግስትን ነጋዶን ክሲ ክምስርቱ መምርሒ ተዋሂቡ ምንባሩ ይዝከር። ካብ ቀረባ ሰሙናት ንነጀው፡ ኣብ ኬንያ ቑጽሪ መልከፍቲ ኮቪድ-19 ይውስኽ ኣሎ። እቲ ለበዳ ኣብ ኬንያ ካብ ዝርአ ንድሓር፡ ወርሒ ሕዳር መዓልታዊ እቲ ዝለዓለ ቑጽሪ መልከፍትን ሞትን ዝተመዝገበሉ ኮይኑ እዩ። ክሳብ ሕጂ ልዕሊ 88 ሽሕ ሰባት በቲ ቫይረስ ዝተለኸፉ ኮይኖም፡ ልዕሊ 1500 ሞት ተመዝጊቡ'ዩ። ኣብ ዓለም ዘለው ቫይረሳት እንተዝጠፍኡ፡ ዓለም እንታይ ኮን ምኾነት?
